Diari Oficial de la Generalitat Valenciana


Sumari del DOGV 9639, del 14-07-2023 (2023/7327)

RESOLUCIÓ de 21 de juny de 2023, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, a la Generalitat d'un immoble al carrer Séquia de Quart, núm. 2 de Picanya, per a destinar-lo a hospital de dia infantojuvenil de salut mental.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9639

Data del DOGV
:   14-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7327


Data del document
:   21-06-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 de juny de 2023, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, a la Generalitat d'un immoble al carrer Séquia de Quart, núm. 2 de Picanya, per a destinar-lo a hospital de dia infantojuvenil de salut mental. [2023/7327]  
L'Ajuntament de Picanya, en Acord de 27 de juliol de 2022 va aprovar la cessió gratuïta a la Generalitat d'un immoble de 4.997 m² al carrer Séquia de Quart, núm. 2 de Picanya, per a la instal·lació d'un hospital de dia infantojuvenil.  
La Subdirecció General d'Alta Tecnologia, Inversions i Infraestructura de la Conselleria de Sanitat Universal i Salut Pública, mitjançant un escrit de 20 de desembre de 2022, va proposar l'acceptació de la cessió per a destinar-lo a hospital de dia infantojuvenil de salut mental.  
No obstant l'anterior, prèviament era necessari que la finca objecte de cessió, registral 9107, estiguera degudament inscrita en el Registre de la Propietat.  
La Subdirecció General d'Alta Tecnologia, Inversions i Infraestructura de la Conselleria de Sanitat Universal i Salut Pública, mitjançant un escrit de 23 de maig de 2023, ha remés la documentació requerida per a iniciar l'expedient d'acceptació.  
La cessió s'efectua segons el que es disposa en l'article 37 de la Llei 14/2003, de 10 d'abril, de patrimoni de la Generalitat i la disposició addicional onzena de la llei esmentada que regula la mutació demanial.  
Segons aquest article 37 «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li la titularitat d'aquestes quan resulten necessàries per al compliment dels seus fins. L'administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserva el seu caràcter demanial. Si el bé o dret no fora destinat a l'ús o servei públic o deixara de destinar-se posteriorment, revertirà a l'administració transmitent, integrant-se en un patrimoni amb totes les seues pertinences i accessions».  
L'article 44 de la Llei 14/2003 estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat i disposa, en el punt 2, que la competència per a l'acceptació correspon al titular de la conselleria competent en matèria de patrimoni.  
  
L'article 27.2.c de la Llei de patrimoni de la Generalitat disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Publica, a la qual correspon la seua administració, defensa i conservació.  
  
En conseqüència, amb base en els esmentats articles de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, mitjançant mutació demanial realitzada per l'Ajuntament de Picanya, d'un immoble de 4.997 m², amb la seua corresponent edificació, situat al carrer Séquia de Quart, núm. 2, de Picanya, que limita al nord, amb carrer Séquia de Favara; al sud, avinguda Alqueria de Moret; a l'est, Generalitat Valenciana i Iberdrola i oest, Séquia de Quart.  
Consta inscrit en el Registre de la Propietat d'Aldaia al tom 2307, llibre 113, foli 21, finca 9107 inscripció 3a.  
Referència cadastral: 0521877NS9781J2471JZ.  
L'immoble s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Picanya s'efectua amb la condició de destinar l'immoble a hospital de dia infantojuvenil de salut mental. Perquè puga continuar duent-se a terme la prestació dels serveis que té l'Ajuntament en aquests moments en l'edifici, a reubicar a curt termini, la Conselleria de Sanitat Universal i Salut Pública posarà a la seua disposició, amb caràcter temporal i fins que es dispose d'una nova ubicació, tres mòduls per a impartir classes, un per a despatx i un altre habilitat per a usar-lo com a lavabo i vestuari.  
  
  
Tercer  
El bé objecte de mutació demanial haurà de destinar-se a l'ús previst dins del termini màxim de 5 anys a comptar des de la notificació de la present resolució. La Generalitat mantindrà la titularitat del bé mentre continue afectat a l'ús o servei públic que va motivar la mutació i, per tant, conserva el seu caràcter demanial. Si el bé o dret no és destinat a l'ús o servei públic o deixa de destinar-se posteriorment, revertirà a l'administració transmitent, i s'integrarà en el seu patrimoni amb totes les seues pertinences i accessions.  
  
Quart  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Publica a la qual corresponen les competències demanials sobre aquest, incloses la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Cinqué  
Notificar la present resolució a l'ajuntament cedent i a la conselleria proponent i procedir a la seua publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la seua notificació, davant de la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant de l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 21 de juny de 2023.- El director general del Sector Públic i Patrimoni (p. d. del conseller d'Hisenda i Model Econòmic, article 15.1.k Resolució de 8 de juny de 2022; DOGV 9360, 13.06.2022): Antoni Such Botella.